A Tanács 2411/75/EGK rendelete
(1975. szeptember 16.)
az Európai Gazdasági Közösség és a Mexikói Egyesült Államok közötti megállapodás megkötéséről
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre, és különösen annak 113. és 114. cikkére;
tekintettel a Bizottság ajánlására;
mivel az Európai Gazdasági Közösség és a Mexikói Egyesült Államok között megtárgyalt megállapodást meg kell kötni,
ELFOGADTA EZT A RENDELETET:
1. cikk
Az Európai Gazdasági Közösség és a Mexikói Egyesült Államok közötti megállapodást, amelynek szövegét e rendelethez csatolták, a Közösség részéről a Tanács megköti.
2. cikk
A megállapodás 12. cikkével összhangban a Tanács elnöke értesíti a másik szerződő felet arról, hogy a Közösség részéről az e megállapodás hatálybalépéséhez szükséges eljárásokat lefolytatták.
3. cikk
A Közösséget a megállapodás 6. cikkében előírt vegyes bizottságban a tagállamok képviselőinek közreműködésével az Európai Közösségek Bizottsága képviseli.
4. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1975. szeptember 16-án.